Koira puree suojapuvussa olevaa miestä Irakissa Bagdadin kansainvälisellä lentoasemalla (IAP).
**Koiran purema** on koiran ihmistä kohtaan toteuttama purema. Pienenkin koiran purema voi johtaa vakavaan infektioon ja pahimmassa tapauksessa kuolemaan. Vuosittain Suomessa tapahtuu noin 50 000 koiran tai kissan puremaa, joista koiranpuremien osuus on noin 80 prosenttia. Näistä puremista noin 5–15 prosenttia tulehtuu.

Koira voi purra ihmistä monista eri syistä, jotka liittyvät useimmiten pelkoon tai oman aseman ylistämiseen. Ihmisen toiminta on osittain merkittävässä roolissa, kuten koiran sosiaalistamisessa. Heikosti sosiaalistettu koira voi olla aggressiivinen tavatessaan muita koiria tai ihmisiä.

Koiran purema aiheuttaa sekä fyysisiä että psykiologisia vaikutuksia riippuen tapahtuman vakavuudesta. Joka viidennen koiran syljestä löytyy Capnocytophaga canimorsus, joka on vakavin koiran levittämä bakteeri. Se aiheuttaa yleensä alle viikon sisään vakavia oireita, kuten verenmyrkytyksen ja hyytymishäiriön. Suurin osa koiran puremahaavoista on kuitenkin lieviä ja hoitoa vaatimattomia.

Syyt puremiseen
---------------

Ennen arveltiin, että syy koiran aggressiivisuuteen on pyrkiminen johtajuuteen ja saada jonkinlainen hallinta ihmisistä. Tämä ei kuitenkaan tutkimuksien mukaan pidä paikkansa, ja yleensä syy koiran puremiseen koiran epävarmuus tai pelko. Koira on saattanut olla jo pennusta lähtien hyvinkin herkkä ja outoisiin tilanteisiin johtuen se voi purkaa pelkoaan puremalla. Pureminen voi olla seurausta myös koiran puutteellisesta sosiaalistamisesta, minkä seurauksena voi syntyä voimakkaita tunteita uusia tilanteita, ihmisiä tai muita koiria kohtaan. Koira saattaa olla myös tarkka reviiristään ja omista tavaroistaan, ja näin ollen purra ihmistä, joka sekaantuu liikaa eikä ota tosisaan koiran antamaa varoitusta.

Vaikutus
--------

### Fyysinen vaikutus

Vakavin koiran levittämä bakteeri on *Capnocytophaga canimorsus*, joka voi aiheuttaa 2–8 vuorokauden sisään vakavia oireita, kuten verenmyrkytyksen ja hyytymishäiriön. Bakteeria löytyy joka viidennen koiran syljestä, ja se on yleisin pienillä koirilla, uroilla ja leikatuilla yksilöillä.

Suurin osa koiran aiheuttamista puremahaavoista on lieviä, eivätkä ne vaadi hoitoa. Haavan alkaessa punoittaa tai aristaa lääkäriin meno on suositeltavaa. Jos tämän lisäksi on huonovointisuuden, lääkäriin kannattaa mennä kiireellisesti.

Kolme päivää vanha koiran purema.
Mahdolliset allergiat eivät vaikuta pureman vakavuuteen, eikä jäykkäkouristusrokote suojaa infektiolta. Todennäköisemmin alkoholismi, tiettyjen lääkkeiden käyttö tai muu immuunijärjestelmää heikentävä elämäntapa saattaa aiheuttaa vakavemman infektion, mutta se voi iskeä myös perusterveisiin ihmisiin.

### Psykiologinen vaikutus

*Katso myös: Kynofobia*
Koiran aggressiivinen toiminta tai purema voi aiheuttaa vakavankin pelon koiria kohtaan, jonka takia pelosta kärsivä ihminen ei pysty tottumaan edes rauhallisten koirien kanssa olemiseen.

Yleisyys
--------

### Suomessa

Suomessa rekisteröidyistä koirien puremista yli 70 prosentissa pureman aiheuttanut koira on oma tai uhrin tutun oma lemmikkieläin. Vuonna 2017 poliisille ilmoitettiin 788 koiranpurematapausta ja ne ovat yleensä nousseet vuosittain. Vuonna 2018 Helsingin poliisi perusti eläinrikosten tutkimusryhmän, jossa se tutkii koirahyökkäyksiä ja eläimiin kohdistunteia rikoksia. Suomessa tapahtuu noin vuosittain noin 50 000 koiran tai kissan puremaa, joista 80 prosenttia on koiran toteuttamia. Näistä puremista tulehtuu 5–15 prosenttia.

### Muualla maailmassa

Vuosittain Yhdysvalloissa koira puree noin 4,5 miljoonaa ihmistä, joista yli 800 000 tarvitsee sairaalahoitoa. Puolet näistä puremista kohdistuvat lapsiin.

Britanniassa vuosina 2021–2022 koiran purema vaati sairaalahoitoa yli 8 500 ihmiselle, ja vuonna 2022 yhdeksän kuoli pureman aiheuttamiin vammoihin. Vuodesta 2020 koiran puremat olivat kasvaneet 26 prosentilla vuoteen 2023 mennessä. 614 0–4 vuotiasta lasta joutui koiran puremaksi britanniassa vuosina 2021–2022.

### Yleisimmät puremia aiheuttavat koirat

Yleisimmin ihmiselle vakavia vammoja aiheuttavat koirat ovat amerikanpitbullterrierit tai muut pitbull-rotuiset koirat. Seuraavaksi eniten puremia aiheuttavat sekarotuiset koirat ja saksanpaimenkoirat.

Lähteet
-------

1. 1 2 3 4 5 6 7  Pienikin koiran purema voi johtaa vakavaan infektioon *Yle Uutiset*.  27.1.2014. Viitattu 13.8.2023.
2. 1 2 3  Seppänen, Mikko: Eläinten puremat *duodecimlehti.fi*. Viitattu 21.10.2023.
3. ↑  Letterbox: Koira on aggressiiivinen perheen ihmisiä kohtaan *Newsbox.fi*.  1.12.2020. Viitattu 13.8.2023.
4. ↑  Koirapelkoinen ei pääse pakoon koska Suomessa on 700 000 koiraa: "Silmiin ei saa tuijottaa" *Yle Uutiset*.  14.11.2018. Viitattu 13.8.2023.
5. 1 2  Koirien hyökkäyksistä nyt entistä enemmän ilmoituksia *Hämeen Sanomat*.  20.9.2019. Viitattu 13.8.2023.
6. ↑  Dog bite prevention *American Veterinary Medical Association*. Viitattu 13.8.2023. (englanniksi)
7. ↑  Clur, Keri-Beth: 10 Surprising UK Dog Bite Statistics to Know in 2023 *Pet Keen*.  21.12.2022. Viitattu 13.8.2023. (englanniksi)
8. ↑  Vasama, Tanja: Tutkijat selvittivät, mitkä koirarodut purevat ihmisiä eniten *Helsingin Sanomat*.  24.5.2019. Viitattu 13.8.2023.